**Ministru kabineta rīkojuma projekta**

**„Par nekustamā īpašuma atsavināšanu Latvijas Republikas un Krievijas Federācijas valsts robežas joslas ierīkošanai” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par nekustamā īpašuma atsavināšanu Latvijas Republikas un Krievijas Federācijas valsts robežas joslas ierīkošanai” (turpmāk – rīkojuma projekts) paredz no zemes īpašnieka atsavināt nekustamo īpašumu, kas atrodas pie valsts ārējās sauszemes robežas, lai dabā iezīmētu Latvijas Republikas valsts robežas joslu, pierobežas joslu un pierobežu ārējai sauszemes robežai ar Krievijas Federāciju, kā arī uzstādītu valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu. Ministru kabineta rīkojuma projekts stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts izstrādāts saskaņā ar:1. Latvijas Republikas valsts robežas likuma 13.panta pirmo un ceturto daļu, 31.panta trešās daļas 2.punktu;
2. Sabiedrības vajadzībām nepieciešamā nekustamā īpašuma atsavināšanas likuma 9.panta pirmo daļu;
3. Ministru kabineta 2011.gada 28.marta rīkojuma Nr.128 „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem” un turpmāko budžeta plānošanu” 1.punktu;
4. Ministru kabineta 2015.gada 27.augusta sēdes protokola Nr.42, 3.§.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Latvijas Republikas valsts robežas joslu, pierobežas joslu ārējai sauszemes robežai un pierobežu, kā arī valsts robežas joslas, pierobežas joslas un pierobežas norādījuma zīmju un informatīvo norāžu paraugus un uzstādīšanas kārtību nosaka Ministru kabineta 2012.gada 14.augusta noteikumi Nr.550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību” (turpmāk – Noteikumi Nr.550), kas izdoti pamatojoties uz Latvijas Republikas valsts robežas likumā 13.panta pirmajā daļā, 15.panta pirmajā daļā, 19.panta pirmajā daļā un 21.pantā Ministru kabinetam doto deleģējumu.Ar likumu „Grozījumi Latvijas Republikas valsts robežas likumā”, kas stājās spēkā 2012.gada 21.martā, grozīts Latvijas Republikas valsts robežas likuma 19.panta pirmajā daļā Ministru kabinetam dotā deleģējuma apjoms, paredzot pierobežas noteikšanu tikai gar valsts ārējo sauszemes robežu. Latvijas Republikas valsts robežas josla tiek noteikta ar mērķi – iezīmēt robežu dabā, kā arī, lai novērstu iespējamo apdraudējumu robežkontroles jomā, nodrošinātu valsts robežas neaizskaramību, organizētu kontrolētu valsts robežas šķērsošanu un novērstu personu ārējās robežas nelikumīgu šķērsošanu, kā arī mantu un preču pārvietošanu pāri valsts robežai ārpus noteiktajām robežas šķērsošanas vietām. Saskaņā ar Latvijas Republikas valsts robežas likuma 13.panta pirmo daļu Ministru kabinets nosaka noteikta platuma valsts robežas joslu, un tās platums nedrīkst būt šaurāks par Latvijas Republikas noslēgtajos starptautiskajos līgumos noteikto valsts robežas joslas platumu. Atbilstoši Noteikumu Nr.550 2.2.apakšpunktam, Latvijas Republikas valsts robežas platums ar Krievijas Federāciju ir 12 metri.Lai veiktu Latvijas Republikas un Krievijas Federācijas robežas ierīcību atbilstoši Latvijas Republikas valsts robežas likuma nosacījumiem, nepieciešams no zemes īpašniekiem atsavināt nekustamo īpašumu daļas, kas atrodas pie valsts ārējās sauszemes robežas un kas dotu iespēju saskaņā ar Noteikumu Nr.550 nosacījumiem praktiski noteikt un iezīmēt dabā Latvijas Republikas valsts robežas joslu, pierobežas joslu un pierobežu ārējai sauszemes robežai ar Krievijas Federāciju, kā arī uzstādīt valsts robežas joslas, pierobežas joslas un pierobežas norādījuma zīmes un informatīvās norādes, ievērojot attiecīgo deleģējumu.Veicot Latvijas Republikas un Krievijas Federācijas robežas ierīcību, nepieciešams atsavināt robežai pieguļošā nekustamā īpašuma “Jaunzvaneri” (nekustamā īpašuma kadastra Nr. 3680 005 0024) daļu – zemes vienību (zemes vienības kadastra apzīmējums 3680 005 0138) 0,77 ha platībā – Pededzes pagastā, Alūksnes novadā (turpmāk – nekustamais īpašums “Jaunzvaneri”), kurš atrodas valsts robežas joslā. Nekustamais īpašums “Jaunzvaneri” ir ierakstīts Vidzemes rajona tiesas Zemesgrāmatu nodaļas Pededzes pagasta zemesgrāmatas nodalījumā Nr.96. Nekustamajam īpašumam „Jaunzvaneri” zemesgrāmatā nav ierakstīti apgrūtinājumi par labu trešajām personām. Nekustamajam īpašumam „Jaunzvaneri” (saskaņā ar ierakstiem zemes vienības ar kadastra apzīmējumu 3680 005 0138 Apgrūtinājumu plānā) ir noteikti apgrūtinājumi:- valsts robežas josla – 0,53 ha;- pierobežas josla – 0,77 ha;- pierobeža – 0,77 ha;- no 25 līdz 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos 0,77 ha;- ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorija lauksaimniecībā izmantojamās zemēs – 0,36 ha.Nekustamā īpašuma “Jaunzvaneri” īpašniekam 2017.gada 25.janvārī tika nosūtīts paziņojums Nr.17-9/758 par valsts robežas joslas izveidošanu gar Latvijas-Krievijas valsts robežu” ar informāciju, ka valsts robežas joslas ierīkošanai nepieciešams atsavināt nekustamā īpašuma “Jaunzvaneri” daļu – zemes vienību ar kadastra apzīmējumu 3680 005 0025 aptuveni 0,53 ha plātībā. Tā kā nekustamā īpašuma “Jaunzvaneri” īpašnieks pastāvīgi uzturas Amerikas Savienotajās Valstīs, tas pilnvaroja personu, kura var rīkoties tā vārdā un veikt nepieciešamās darbības saistībā ar nekustamā īpašuma “Jaunzvaneri” daļas atsavināšanu. 2017.gada 9.augustā nekustamā īpašuma “Jaunzvaneri” īpašnieks atsūtīja pilnvaru veikt zemes ierīcības projekta realizāciju. Lai pilnvarai būtu juridisks spēks arī Latvijas Republikā, to bija nepieciešams legalizēt un apliecināt ar “Apostille”, apliecinot dokumenta parakstītāja paraksta un zīmoga īstumu uz dokumenta. Šāds apliecinājums tika saņemts 2018.gada 29.janvārī.Nekustamā īpašuma “Jaunzvaneri” īpašnieka pilnvarotajai personai 2018.gada 6.jūlijā saskaņā ar Ministru kabineta 2011. gada 15. marta noteikumu Nr.204 „Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – MK noteikumi Nr.204) 13. punktu nosūtīts paziņojums Nr.1.2.2-09/7517. Nekustamā īpašuma “Jaunzvaneri” īpašnieka pilnvarotā persona sniedza informāciju, ka robežgrāvja (ūdens noteces) gals uz robežas starp “Jaunzvaneriem” un “Melnūdriem” upes krasta tīrīšanas rezultātā ir aizbērts (noplanēts), tādā veidā pārpurvojot mežu, lūdzot izveidot šajā vietā ūdens noteku ar caurteku, savienojot robežgrāvi ar upi. Cita informācija par nekustamo īpašumu “Jaunzvaneri” un dokumenti, kas raksturo atsavināmo nekustamo īpašumu, tajā skaitā dokumenti, kas raksturo nekustamā īpašuma “Jaunzvaneri” sastāvu, stāvokli, uz tā gulstošās nastas un apgrūtinājumus, ienesīgumu, un citi dokumenti par nekustamo īpašumu “Jaunzvaneri”, kas varētu ietekmēt īpašuma vērtības noteikšanu, netika iesniegti.Ar Iekšlietu ministrijas 2017. gada 29.jūnija rīkojumu Nr.1-12/1589 „Par pastāvīgās komisijas izveidošanu sabiedrības vajadzībām nepieciešamā īpašuma atsavināšanai” izveidotā komisija (turpmāk – Komisija) konstatēja, ka nekustamā īpašuma “Jaunzvaneri” īpašnieka pilnvarotās personas minētie darbi, kuru rezultātā planēts upes krasts, ir veikti Zemkopības ministrijas uzdevumā, būvprojekta “Valsts nozīmes ūdensnotekas Kūdupe, ŪSIK kods 6814:01, pik. 48/65- 122/25, 146/20- 192/25 Pededzes pagastā, Alūksnes novadā atjaunošana” (identifikācijas numurs **ZMNĪ 2016/131 ERAF)** ietvaros. Būvprojekta realizācijas rezultātā ir atjaunoti nekustamajā īpašumā “Jaunzvaneri”, Pededzes pagastā, Alūksnes novadā (kadastra numurs 3680 005 0024) esošie meliorācijas grāvji un noteces. Nekustamā īpašuma “Jaunzvaneri” īpašnieka minētie zaudējumi saistībā ar robežgrāvja ūdens noteces atjaunošanu, nav radušies saistībā ar nekustamā īpašuma “Jaunzvaneri” atsavināšanu, līdz ar to nav kompensējami.Sertificēts vērtētājs noteica, ka nekustamā īpašuma “Jaunzvaneri” tirgus vērtība 2018.gada 31.augustā ir 1256,64 *euro* (viens tūkstotis divi simti piecdesmit seši *euro* un 64 *centi*). Atsavināšanas rezultātā īpašniekam radušies zaudējumi netika konstatēti, to apmērs ir 0,00 *euro.*Komisija 2018.gada 27.septembrī nosūtīja nekustamā īpašuma “Jaunzvaneri” īpašnieka pilnvarotajai personai uzaicinājumu Nr.1.2.2-09/10655 piedalīties sēdē par aprēķinātās atlīdzības izvērtēšanu*.*Nekustamā īpašuma “Jaunzvaneri” īpašnieka pilnvarotā persona 2018.gada 8.oktobrī informēja, ka aprēķinātai atlīdzībai 1256,64 *euro* (viens tūkstotis divi simti piecdesmit seši *euro* un 64 centi) par nekustamā īpašuma “Jaunzvaneri”, Pededzes pagastā, Alūksnes novadā daļas, zemes vienības ar kadastra apzīmējumu 3680 005 0138, 0,77 ha platībā atsavināšanu piekrīt un Komisijas sēdē par aprēķinātās atlīdzības izvērtēšanu nepiedalīsies, vienlaikus lūdzot atmaksāt izdevumus par 2 pasta sūtījumiem, ar kuriem īpašnieks no ASV sūtīja pilnvaras, 100,00 ASV dolāru (88,00 *euro*) apmērā, pievienojot maksājuma uzdevumu kopijas.Komisija secināja, ka, pamatojoties uz Latvijas Bankas oficiālo valūtu kursu pasta sūtījumu datumā, maksa par pasta sūtījumiem ir atbalstāma 83,01 *euro* apmērā, t.sk. pirmais sūtījums 2017.gada 9.augustā 42,62 *euro* apmērā (pasta sūtījums 50 USD, Latvijas Bankas *euro* kurss 1,17310 USD) un otrais sūtījums 2018.gada 29.janvārī 40,39 *euro* apmērā (pasta sūtījums 50 USD, Latvijas Bankas *euro* kurss 1,2379 USD).Komisija, nosakot atlīdzību par nekustamo īpašumu “Jaunzvaneri”, ņēma vērā sertificētā nekustamā īpašuma vērtētāja slēdzienu, ka nekustamā īpašuma “Jaunzvaneri” tirgus vērtība 2018.gada 31.augustā ir 1256,64 *euro* (viens tūkstotis divi simti piecdesmit seši *euro* un 64 *centi*) un atlīdzība par zaudējumiem, kas ir saistīti ar nekustamā īpašuma “Jaunzvaneri” atsavināšanu un kurus nekustamā īpašuma “Jaunzvaneri” īpašnieka pilnvarotā persona pamatoja ar dokumentiem, ir 83,01 *euro* (astoņdesmit trīs *euro* un 01 cents).Komisija, pamatojoties uz MK noteikumu Nr.204 35.punktu, 2018. gada 15.oktobra sēdes slēgtajā daļā pieņēma lēmumu par nekustamā īpašuma “Jaunzvaneri” atsavināšanas atlīdzības apstiprināšanu, nosakot to 1339,65 *euro* (viens tūkstotis trīs simti trīsdesmit deviņi *euro* un 65 centi) apmērā (Lēmums Nr.12).Iekšlietu ministrija saskaņā ar MK noteikumu Nr. 204 36. punktu izskatīja 2018.gada 15.oktobra lēmumu Nr.12 par atlīdzības apmēru sabiedrības vajadzībām nepieciešamo nekustamo īpašumu atsavināšanai un ar 2018.gada 6.novembra lēmumu Nr.1-66/214 nolēma apstiprināt Komisijas noteikto atlīdzības apmēru par nekustamā īpašuma „Jaunzvaneri” atsavināšanu, nosakot taisnīgu atlīdzību 1339,65 *euro* apmērā.Nekustamo īpašumu „Jaunzvaneri” ir paredzēts atsavināt Latvijas Republikas valsts robežas joslas ar Krievijas Federāciju paplašināšanai līdz 12 metriem. Pēc atsavināšanas pabeigšanas Iekšlietu ministrija īpašuma tiesības uz nekustamo īpašumu normatīvajos aktos noteiktajā kārtībā nostiprinās zemesgrāmatā uz valsts vārda Iekšlietu ministrijas personā. Projekts attiecas uz iekšlietu politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Nodrošinājuma valsts aģentūra. |
| 4. | Cita informācija | Izstrādes procesā izmantoto dokumentu, kas satur personu datus, apstrādes mērķis ir nodrošināt pilnvērtīgu Ministru kabineta rīkojuma projektu par nekustamā īpašuma atsavināšanu atbilstības izvērtējumu gan normatīvajiem aktiem, gan dokumentiem, tādējādi nodrošinot, ka tiek aizsargātas visu ar nekustamo īpašumu atsavināšanu iesaistīto pušu tiesības. Dokumenti, kuri satur personas datus, ir paredzēti šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas izvērtējumu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz tajā minētā nekustamā īpašuma īpašnieku, kuram piederošais īpašums tiek atsavināts. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Izdevumi, kas saistīti ar nekustamo īpašumu atsavināšanu un īpašuma tiesību nostiprināšanu zemesgrāmatā kopumā sastāda **1436 *euro*** (EKK 5217) (budžeta apakšprogramma 40.02.00 „Nekustamais īpašums un centralizētais iepirkums”), tajā skaitā:1. izdevumi, lai segtu atlīdzību par nekustamā īpašuma atsavināšanu – **1340** ***euro***.
2. izdevumi, kas saistīti ar nostiprinājuma lūguma parakstīšanu pie notāra – **66 *euro***;
3. izdevumi, kas saistīti ar īpašuma tiesību nostiprināšanu zemesgrāmatā – **30 *euro***;

Nepieciešamais finansējums nekustamo īpašumu atsavināšanai un īpašumu tiesību nostiprināšanai zemesgrāmatā, tiks nodrošināts 2019.gadā Iekšlietu ministrijai (Nodrošinājuma valsts aģentūrai) piešķirto valsts budžeta līdzekļu ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Nodrošinājuma valsts aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus. |
| 3. | Cita informācija | Nav. |

Iekšlietu ministrs Rihards Kozlovskis

Vīza: Valsts sekretārs Dimitrijs Trofimovs

Liepiņš 29468263

gunars.liepins@agentura.iem.gov.lv